ΓΡΑΠΤΗ ΕΡΩΤΗΣΗ P-1634/96 υποβολή: Johanna Boogerd-Quaak (ELDR) προς την Επιτροπή (12 Ιουνίου 1996)

Θέμα: Η ασφάλεια του ερευνητικού αντιδραστήρα στο Petten (ΝL)

1. Γνωρίζει η Επιτροπή περί της διαδήλωσης που διοργάνωσε η Greenpeace στις 26 Απριλίου 1996, στο χώρο του ερευνητικού αντιδραστήρα του Petten (Κάτω Χώρες) ((Noord Hollands Dagblad, Σάββατο 27 Απριλίου 1996: «Beveiliging is een lachertje», Bert de Jong. )); Mπορεί να εξηγήσει πώς είναι δυνατόν να εισβάλει κανείς τόσο εύκολα και με βίαιο τρόπο στον εν λόγω χώρο ο οποίος, λόγω της παρουσίας υψηλής εμπλουτισμένου ουρανίου, θα πρέπει να αποτελεί αντικείμενο ειδικών μέτρων ασφάλειας; Μπορεί να αναφέρει η Επιτροπή πως συμβιβάζεται το γεγονός αυτό με τη δήλωσή της ότι το αναλωμένο καύσιμο είναι δυνατόν να αποθηκεύεται προσωρινά, με ασφαλή τρόπο, στο Petten (πρβλ. απάντηση στη γραπτή ερώτηση Ε-0576/96) ((ΕΕ C 173, 17.6.1996, σελ. 68. ));

2. Ποιά κρίνει η Επιτροπή ότι είναι ευθύνη της όσον αφορά την ασφάλεια των ερευνητικών αντιδραστήρων του Κοινού Κέντρου Ερευνών και την προστασία του πληθυσμού; Έχει η Επιτροπή δικαίωμα ελέγχου επί της ασφάλειας του αντιδρα- στήρα; Κρίνει η Επιτροπή ότι τούτο αρκεί; Μπορεί να αποδείξει η Επιτροπή γιατί, η συμπληρωματική ασφάλεια που απαιτεί ο προμηθευτής του καυσίμου (οι Ηνωμένες Πολιτείες) ουδέποτε έχει τεθεί σε εφαρμογή;

3. Ευσταθεί το γεγονός ότι οι Ηνωμένες Πολιτείες δεν είνα πλέον διατεθειμένες να προμηθεύσουν υψηλώς εμπλουτισμένο ουράνιο στο Petten, λόγω ανεπαρκούς ασφάλειας; Είναι αλήθεια ότι τόσο ο ιδιοκτήτης (το Κ.Κ.Ε.) όσο και ο φορέας εκμετάλλευσης (το Κέντρο Ερευνών για την ενέργεια, των Κάτω Χωρών) δεν είναι πρόθυμοι να περάσουν από το υψηλώς εμπλουτισμένο ουράνιο; Εάν ναι, μπορεί να αναφέρει η Επιτροπή για ποιόν λόγο;

Απάντηση της κας Cresson εξ ονόματος της Επιτροπής (8 Ιουλίου 1996)

1 - 2. Το Αξιότιμο Μέλος του Κοινοβουλίου παρακαλείται να ανατρέξει στις απαντήσεις στη γραπτή ερώτηση Ρ-1169/96 της κας Plooij-van Gorsel ((ΕΕ C 322, της 28.10.1996, σελ. 37. )) και Ε-1259/96 του κ. van Velzen ((ΕΕ C Βλέπε σελίδα 47. )) σχετικά με την διαδήλωση της Greenpeace στο Petten, στις 26 Απριλίου 1996.

Η Επιτροπή, ως ιδιοκτήτης και αδειούχος του ταχυαντιδραστήρα (High Flux Reactor -HFR), είναι υπεύθυνη για την ασφάλεια του αντιδραστήρα, καθώς και για την εσωτερική ασφάλεια των εγκαταστάσεων, στο Petten, του Κοινού Κέντρου Ερευνών (ΚΚΕρ), ενώ η εξωτερική ασφάλεια αποτελεί ευθύνη των Ολλανδικών αρχών.

Τα μέτρα ασφαλείας αφορούν όλα τα δυνατά συμβάντα μη εξουσιοδοτημένης παρέμβασης στη λειτουργία της μονάδας, στα υλικά και στον εξοπλισμό. Τα εσωτερικά μέτρα ασφαλείας στο ΚΚΕρ - Petten ευθυγραμμίζονται πλήρως με τα μέτρα που λαμβάνει η αστυνομία σε περίπτωση συναγερμού, ενώ η αντίδραση των φυλάκων ή της αστυνομίας εξαρτάται από την φύση και την σοβαρότητα του συμβάντος. Ευθύς εξαρχής, στα επεισόδια με την Greenpeace, τα μέτρα ασφαλςίας ήταν σύμφωνα με τις καθιερωμένες διαδικασίες. Δεν υπήρξε θέμα μη εξουσιοδοτημένης παρέμβασης στη λειτουργία, στα υλικά ή στον εξοπλισμό της μονάδας, και η αντίδραση της αστυνομίας ήταν ανάλογη με την φύση και την σοβαρότητα του συμβάντος.

3. Όπως αναφέρεται στην απάντηση της Επιτροπής στη γραπτή ερώτηση 522/91 της κας Goedmakers ((ΕΕ C 311, της 2.12.1991. )), η Επιτροπή διερεύνησε επισταμένως την δυνατότητα στροφής του ταχυαντιδραστήρα HFR στην χρήση ουρανίου χαμηλού εμπλουτισμού. Η Επιτροπή κατέληξε στο συμπέρασμα ότι δεν ήταν δυνατή η μετατροπή του ταχυαντιδραστήρα στο προβλεπτό μέλλον, λόγω απώλειας επιδόσεων και απαγορευτικού κόστους. Οι δύο ταχυαντιδραστήρες που ανήκουν στο Υπουργείου Ενεργείας των Ηνωμένων Πολιτειών χρησιμοποιούν ακόμη, και κατά πάσαν πιθανότητα για παρόμοιους λόγους, ουράνιο υψηλού εμπλουτισμού. Η θέση αυτή κοινοποιήθηκε στις αρχές των ΗΠΑ το 1987. Βάσει της Πράξεως των ΗΠΑ για την Ενεργειακή Πολιτική, το 1992, οι Ηνωμένες Πολιτείες δεν εφοδιάζουν πλέον με ουράνιο υψηλού εμπλουτισμού ερευνητικούς αντιδραστήρες εκτός των ΗΠΑ, συμπεριλαμβανομένου του ταχυαντιδραστήρα στο Petten.

Επιπλέον, η Επιτροπή υπενθυμίζει στο Αξιότιμο Μέλος του Κοινοβουλίου ότι στο πλαίσιο του νέου προγράμματός της, ο ταχυαντιδραστήρας θα παράγει το 60% περίπου των ιατρικών ραδιοϊσοτόπων στην Ευρώπη. Κάθε χρόνο 7 εκατομμύρια ασθενείς επωφελούνται της παραγωγής αυτής.